Na osnovu Odluka Nastavno-umjetničkog vijeća broj: 02-1-318/4.1-18 od 09.05.2018.godine i

broj: 02-1-607/3-18 od 06.07.2018. godine i saglasnosti Senata Univerziteta u Sarajevu

**UNIVERZITET U SARAJEVU**

**MUZIČKA AKADEMIJA U SARAJEVU**

# raspisuje

K O N K U R S / N A T J E Č A J

**za izbor u akademska zvanja:**

**Nastavnik sva zvanja:**

A) Umjetničkonastavno zvanje za:

1. Oblast violina (Violina I-X, Sviranje s lista i studij orkestarskih dionica I-VIII, Violina, literatura i interpretacija I-II, Metodika nastave violine i praktikum I-II, Kamerna muzika za gudače I-X) – 2 izvršioca

B) Naučnonastavno zvanje za:

1. Oblast muzikologija (Historija muzike I-X, Historija muzike I-IV, Historija južnoslavenske muzike I-II, Historija muzike u BiH I-IV, Muzička publicistika i kritika I-II, Uvod i metodologija muzikologije I-II, Aspekti muzike 20. stoljeća I-II, Metodologija muzikološkog istraživanja sa arhivistikom I-II, Metodologija izrade pisanog rada I) – 1 izvršilac (izbor/reizbor)

Uvjeti za izbor i period izbora nastavnika za naučnonastavna i umjetničkonastavna zvanja utvrđeni su čl. 94, 96. i 97. Zakona o visokom obrazovanju ("Službene novine Kantona Sarajevo" broj: 33/17) i Statutom Univerziteta u Sarajevu.

Kandidati uz prijavu dostavljaju:

1. biografiju (CV) i spisak objavljenih naučnih/umjetničkih radova, repertoarni popis (po datumima, programskom sadržaju, mjestu izvođenja, ansamblu, dirigentu itd.) programa javno predstavljenih oblika umjetničkog stvaralaštva, projekata, patenata ili originalnih metoda iz oblasti za koju se vrši izbor, uz priložene dokaze o djelatnosti
2. odgovarajuće diplome i drugu dokumentaciju o stečenom obrazovanju (originali ili ovjerene kopije),
3. listu objavljenih knjiga, udžbenika i naučnih radova kao i same radove,
4. dokaz o minimumu pedagoškog obrazovanja ako se kandidat prvi put bira u naučnonastavno/umjetničkonastavno zvanje docenta u skladu sa Zakonom i Statutom,
5. podatke o nagradama i priznanjima u vezi sa odgovarajućom naučnom/umjetničkom oblasti
6. dokaz o uspješno obavljenom mentorstvu kod izbora u odgovarajuće akademsko zvanje
7. kritike za umjetničke radove
8. dokaz o tri naučna rada kao ekvivalent za opravdano izostalo mentorstvo u slučajevima opravdanim u članu 158. stav 3. Statuta,
9. rodni list, uvjerenje o državljanstvu (originali ili ovjerene kopije),
10. rješenje o nostrifikaciji (originali ili ovjerene kopije) – za inostrane diplome

 Uz pisani materijal, kandidat obavezno dostavlja i CD sa istim tekstom.

Kandidat koji se prijavljuje na konkurs obavezan je u svojoj prijavi naznačiti jedno od nastavničkih zvanja za koje se prijavljuje (docent, vanredni profesor, redovni profesor).

Konkurs ostaje otvoren 15 dana od dana objavljivanja u dnevnoj štampi i na web stranici Muzičke akademije.

Nepotpune i neblagovremene prijave neće biti razmatrane.

Dodatne informacije kandidati mogu dobiti na tel. 033 444 896

Prijave sa potrebnom dokumentacijom slati na adresu:

**MUZIČKA AKADEMIJA U SARAJEVU**

**JOSIPA ŠTADLERA 1/II**

**ili DIREKTNO NA PROTOKOL**

**SA NAZNAKOM: PRIJAVA NA KONKURS**